Държавен вестник, бр. 50, 2010 г., стр. 23

БРОЙ  50	
Д Ъ Р Ж А В Е Н  В Е С Т Н И К 	
СТР.  23  
НАРЕДБА № 21 
от 14 юни 2010 г.
за условията и реда за сертифициране на 
летателната годност на военните въздухо­
плавателни средства
Раздел I
Общи положения
Чл. 1. (1) С тази наредба се определят усло-
вията и редът за сертифициране на летателната 
годност на военните въздухоплавателни средства 
(ВС) в Република България, категориите воен-
ни въздухоплавателни средства, изискванията 
за разработване, въвеждане и актуализиране 
на нормите за летателна годност на военните 
ВС във връзка с осигуряване дейността по 
сертифицирането на летателната годност на 
военните ВС.
(2) Изискванията по наредбата не се прилагат 
за ВС, по-тежки от въздуха, чиято максимално 
разрешена излетна маса не превишава 200 кг.
Чл. 2. (1) Военните ВС, вписани в Регистъра 
на военните въздухоплавателни средства на 
Република България, изпълняват полети, ако 
притежават сертификат за летателна годност и 
валидно удостоверение за преглед на летателна-
та годност, издадени по реда на тази наредба.
(2) Изискването по ал. 1 не се отнася за 
военно ВС, извършващо изпитателен или 
контролен полет с цел издаване на сертификат 
за летателна годност или продължаване срока 
на валидността му, както и за метеорологичен 
пилотируем балон (използван изключително за 
метеорологични цели), безпилотен свободен 
балон без товар, привързан балон и хвърчило.
Чл. 3. (1) Сертификатите за летателна год-
ност и удостоверенията за преглед на летателната 
годност на военните ВС, вписани в Регистъра 
на военните ВС на Република България, се 
издават от Института по отбрана.
(3) Институтът по отбрана създава Регис-
тър за вписване на издадените сертификати за 
летателна годност на военните ВС с гриф на 
сигурност и ниво на класификация „Поверител-
но“. Всички издадени сертификати за летателна 
годност се вписват в регистъра.
Чл. 4. Сертификатът за летателна годност и 
удостоверението за преглед на летателната год-
ност на транспортните и учебно-тренировъчните 
военни ВС се съхраняват на борда им, когато 
са в полет. За всички останали военни ВС те 
се съхраняват към индивидуалната пономерна 
документация.
Чл. 5. Промени или записи в сертификатите 
за типа и в сертификатите за летателна годност 
се правят само от Института по отбрана.
Раздел II
Категории на военните въздухоплавателни 
средства
Чл. 6. Според своето предназначение и 
изпълняваните задачи военните ВС се класи-
фицират в следните категории:
1. бойни; 
2. учебно-бойни;
3. транспортни;
4. учебно-тренировъчни;
5. специални.
Чл. 7. Категорията на военните ВС се вписва 
в сертификата за летателна годност.
Чл. 8. При промяна в предназначението на 
дадено военно ВС или даване на разрешение за 
категория „специални“ съответното авиационно 
формирование връща съществуващия серти-
фикат в Института по отбрана за анулиране и 
подава заявка за промяна на категорията му 
и издаване на нов сертификат за летателна 
годност по реда на тази наредба.
Раздел III
Норми за летателна годност
Чл. 9. (1) Министърът на отбраната по 
предложение на директора на Института по 
отбрана определя нормите за летателна годност 
на отделните категории и видове военни ВС. 
Нормите за летателна годност са задължителни 
за всички военни ВС, вписани в Регистъра на 
военните ВС на Република България. 
(2) Съответствието с нормите за летател-
на годност се включва като изискване при 
подготовката и изпълнението на проекти за 
придобиване или модернизация на военно ВС.
Чл. 10. Норми за летателна годност на 
военни ВС на други държави могат да се при-
лагат спрямо българските военни ВС, ако са 
предвидени в международни актове, страна по 
които е Република България.
Чл. 11. Когато за съответното военно ВС 
няма типов норматив, издаден от компетентен 
държавен орган на съответния производител, 
министърът на отбраната по предложение на 
директора на Института по отбрана определя 
реда за създаване на типов норматив за оценка 
на съответствието на типа военно ВС с нормите 
за летателна годност на военните ВС.
Раздел IV
Издаване на сертификат за типа и индивидуален 
сертификат за летателна годност на военни 
въздухоплавателни средства, проектирани и 
построени в Република България
Чл. 12. (1) На всеки тип военно ВС, проек-
тирано и построено в Република България, се 
издава сертификат за типа за съответствие с 
изискванията на нормите за летателна годност. 
(2) Сертификатът за типа се издава от Ин-
ститута по отбрана въз основа на заявка.
Чл. 13. (1) Заявката за издаване на серти-
фикат за типа се подава от конструктора или 
конструкторското бюро (по-нататък конструк-
тора) в процеса на проектиране на военното 
ВС до директора на Института по отбрана.
(2) В двуседмичен срок от завеждане на 
заявката директорът на Института по отбрана 
назначава сертификационна комисия (коми-
сията) за определяне съответствието на типа 
военно ВС с нормите за летателна годност. 
Комисията се състои от нечетен брой членове.